Disappear

Disappear on No Angelsin esittämä kappale, jolla se edusti Saksaa vuoden 2008 Eurovision laulukilpailussa Serbian Belgradissa. 

Koska Saksa kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta 23. sijalle. 

 Eurovision laulukilpailussa 
pienoiskuva|vasen|No Angels esittämässä kappalettaan Eurovision laulukilpailussa.
”Disappear” esitettiin lauantaina 24. toukokuuta 2008 järjestetyssä Eurovision laulukilpailun finaalissa neljäntenä kilpailuesityksenä. Sitä edelsi Albanian Olta Boka edustuskappaleellaan ”Zemrën e lamë peng” ja seurasi Armeniaa edustanut Sirusho kappaleella ”Qele Qele”. Kappale ei osallistunut semifinaaleihin, sillä Saksa pääsi kilpailun isona rahoittajamaana suoraan finaaliin. No Angels -yhtyeen jäsenten Nadja Benaissan, Lucy Diakovskan, Sandy Möllingin ja Jessica Wahlsin lisäksi lavalla oli Katie Okwuazu laulamassa taustoja.

Finaalin lopputuloksissa ”Disappear” sijoittui 23. sijalle 25 finalistin joukossa. Kappaleen keräämistä neljästätoista pisteestä kaksitoista tuli Bulgariasta ja loput kaksi Sveitsistä. Myös Puolan ”For Life” ja Yhdistyneen kuningaskunnan ”Even If” saivat saman verran pisteitä. Silloisten sääntöjen mukaisesti tasapelit ratkaistiin ensisijaisesti kappaletta äänestäneiden maiden määrän perusteella, mutta kaikki kolme olivat saaneet pisteitä kahdelta maalta. ”Disappearin” saamat täydet kaksitoista pistettä sijoitti Saksan lopulta Puolan ja Yhdistyneen kuningaskunnan edelle.

 Listasijoitukset 
Lista (2008)Parassijoitus Itävalta (Ö3 Austria Top 40)37. Saksa (Offizielle Deutsche Charts)4. Sveitsi (Hitparade)96. Unkari (Mahasz Radio Top 40)16.

 Lähteet 

Luokka:Saksan euroviisuedustuskappaleet
Luokka:Vuoden 2008 euroviisuedustuskappaleet